Ma deg ixef wis sin nesaweḍ nexdem tasleḍt tasentanalt i wammud-nneɣ, nufa-d isental yemxallafen, i d-yewwin ɣef yemjuhad s waṭas, d usentel n iḥerkiyen, imenɣan, lbaṭel yesɛedda umaḥras aṛumi, tigujjelt d tuǧla, amekan n tmeṭṭut di tallita-gi n tegrawla, akked d usentel n timunent. Si tama nniḍen nexdem taṣleḍt tamesɣanibt, imi ṭuqtent tugniwin uɣanib deg ammud-agi, ladɣa tid-id-yufraren ugar d takanit, tumnayt, tayḍisemt akked wallus, imi d tigniwin-agi i sent-yettaken anamek lqayen i tmedyazt tagrawliwt.